Urban Instinkt

mini|357x357px|Urban Instinkt Kaleidoskop Festival 2016|alt=Osnovne Informacije
mini|Urban Instinkt - LIVE Exit Festival 2023 - Explosive Stage - EXIT Festival Photo Team/Igor Stanić
**Urban Instinkt** je hardcore bend iz Tuzle, Bosna i Hercegovina. Bend Urban Instinkt pod ovim imenom postoji od 2010. godine a karakterizira ga muzika koja obiluje žestokim riffovima i ritmovima.

### Prvi studijski album "Spreman sve da dam"
Njihov prvi album *"Spreman sve da dam"* izdala je izdavačka kuća Menart 2019. godine a na albumu su učestvovali i reperi Frenkie i Edo Maajka. Iste godine Urban Instinkt i Frenkie snimaju zajedno i video spot za pjesmu "Ustani i kreni".

### Singlovi i najava drugog studijskog albuma 
2020. godine bend u saradnji s producentom Draženom Kecmanom u njegovom studiju Cirith Ungol počinje sa snimanjem novog albuma te iste godine izlazi novi singl pod imenom *"Bijes".*

2020. godine, izlazi drugi singl pjesma ''"Istinom sam vođen"'" snimljena u studiju Cirith Ungol. Glazbu i tekst potpisuje Mirza Čardžić.

2021. godine izlaze treći singl i video spot za pjesmu *"Anarhija"* koja je objavljena na svjetskom *Hardcore Worldwide* youtube kanalu koji je u potpunosti posvećen hardcore bendovima iz cijelog svijeta. Video spot za pjesmu "Anarhija" je snimio Vedran Haračić. Glazbu i aranžman pjesme potpisuje frontman benda Mirza Čardžić, a tekst su napisali Tarik Šukalić i Mirza Čardžić. Pjesma je snimljena u studiju Cirith Ungol kod producenta Dražena Kecmana koji je zadužen za produkciju, miks i mastering.

2021. godine izlazi četvrti singl na engleskom jeziku i video spot za pjesmu *"100 days"* koja je snimljena u studiju Cirith Ungol a video spot je snimao Vedran Haračić. Muziku i aranžman pjesme potpisuje Mirza Čardžić, a tekst Amer Kantaržić i Mirza Čardžić. Video spot i singl premijerno su predstavljeni 9. 10. na YouTube kanalu Hardcore Worlwide. Sa ovim singlom bend najavljuje i izdavanje novog albuma pod imenom"Bijes"za mjesec januar 2022. godine.

2022. godine bend snima i peti po redu singl na engleskom jeziku i video spot za pjesmu "U.I." Muziku i aranžman pjesme uradio je Mirza Čardžić, a tekst Amer Kantaržić i Mirza Čardžić.

### Drugi studijski album *"Bijes"* 
11. 7. 2022. Urban Instinkt objavljuje drugi po redu studijski album pod imenom "Bijes" za izdavačku kuću Menart. Na albumu osim stalnih članova benda su učestvovali i Zoran Grbić iz benda Despotic Bullet na pjesmi "C'mon now" te Amer Kantardžić na pjesmama "100 Days" i "U.I." Glazbu za album je napisao frontman benda Mirza Čardžić, osim pjesme "Milosti nema", koju su Mirza i Edo Muminović radili zajedno dok su tekstove na albumu pisali Mirza Čardžić, Tarik Šukalić, Amer Kantardžić i Zoran Grbić. Album je sniman u studiju "Cirith Ungol", a producent albuma je Dražen Kecman. Omot albuma je radio Dejan Slavuljica. Članovi benda koji su svirali na albumu: Mirza Čardžić (bass i vokal), Edo Muminović (gitara), Mirza Halilagić (gitara), Sead Hađžić (bubanj), Tarik Šukalić (vokal i prateći vokali) te kao gosti Zoran Grbić i Amer Kantardžić.https://www.menart.hr/glazba/hr/urban-instinkt/bijes-2022

### Promjene u postavi benda i početak prve evropske turneje pod imenom " Rise up tour 2023 " 
U januaru mjesecu 2023. godine bend napušta gitarista Edo Muminović a na njegovo mjesto dolazi gitarista Ivan Nikić, član tuzlanskih bendova Contusio, Mefistofeles i Despotic Bullet. Sedmog aprila iste godine bend kreće na prvu evropsku turneju koju počinje koncertima u Italiji zajedno sa hardcore bendom MUD u Firenci u CPA SUD skvotu, osmog aprila u Bologni u klubu Circolo DEV i devetog aprila u Pescari u klubu Scumm Osmog juna 2023. godine Urban Instinkt prolazi u finale takmičenja Wacken Metal Battle među pet najboljih metal i hardcore bendova sa prostora bivše Jugoslavije  Šestog Jula iste godine bend nastupa na EXIT Festivalu u Novom Sadu na Explosiv Stage kao predgrupa američkom melodičnom hardcore bendu Ignite 

### Postava 
* Mirza Čardžić Charge (bass i vokal)
* Ivan Nikić (gitara)
* Mirza Mita Halilagić (gitara)
* Sead Hadžić Sejo (bubanj)

#### Bivši članovi 
* Edo Muminović ( gitara ) - (2013 - 2022)
* Goran Ligić Goce (bubanj) - (2010 - 2020)
* Benjamin Hakić Benjo (gitara) - (2017 - 2019)
* Haris Alibašić (gitara)  - (2015 - 2017)
* Alija Mrkonjić (vokal) - (2010 - 2013)
* Tarik Šukalić Tare (vokal i prateći vokal) - (2020 - 2022)

## Video spotovi 
* Urban Instinkt i Edo Maajka - Daj joj keš (2016)
* Urban Instinkt i Frenkie - Ustani i kreni (2019) 
* Urban Instinkt - Anarhija (2021)

## Reference 
## Vanjski linkovi 
Kategorija:Muzičke grupe iz Tuzle
Kategorija:Bosanskohercegovačke muzičke grupe
Kategorija:Bosanskohercegovačke punk-grupe